สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 16 ม.ค.60
17 ม.ค. 2560

* ตลาดหุ้นนิวยอร์กปิดทำการวันจันทร์ที่ 16 ม.ค.เนื่องในวันมาร์ติน ลูเธอร์ คิง จูเนียร์
* ตลาดน้ำมันนิวยอร์กปิดทำการวันจันทร์ที่ 16 ม.ค.เนื่องในวันมาร์ติน ลูเธอร์ คิง จูเนียร์
* ตลาดทองคำนิวยอร์กปิดทำการวันจันทร์ที่ 16 ม.ค.เนื่องในวันมาร์ติน ลูเธอร์ คิง จูเนียร์
* ตลาดเงินนิวยอร์กปิดทำการวันจันทร์ที่ 16 ม.ค.เนื่องในวันมาร์ติน ลูเธอร์ คิง จูเนียร์
 
ตลาดหุ้นยุโรปปิดลบ เมื่อคืนนี้ (16 ม.ค.) โดยนักลงทุนเทขายหุ้นกลุ่มรถยนต์และกลุ่มธนาคาร อันเนื่องมาจากความวิตกกังวลเกี่ยวกับนโยบายของนายโดนัลด์ ทรัมป์ ว่าที่ประธานาธิบดีสหรัฐ และผลกระทบจากการที่อังกฤษจะเริ่มกระบวนการแยกตัวออกจากสหภาพยุโรป (Brexit)
ดัชนี Stoxx Europe 600 ปรับตัวลง 0.8% ปิดที่ 362.97 จุด
ดัชนี CAC-40 ตลาดหุ้นฝรั่งเศสปิดที่ 4,882.18 จุด ลดลง 40.31 จุด หรือ -0.82% ดัชนี DAX ตลาดหุ้นเยอรมันปิดที่ 11,554.71 จุด ลดลง 74.47 จุด หรือ -0.64% ดัชนี FTSE 100 ตลาดหุ้นลอนดอนปิดที่ 7,327.13 จุด ลดลง 10.68 จุด หรือ -0.15%
 
ตลาดหุ้นลอนดอนปิดร่วงลง เมื่อคืนนี้ (16 ม.ค.) ท่ามกลางการซื้อขายที่ผันผวน เนื่องจากนักลงทุนวิตกกังวลเกี่ยวกับผลกระทบจากการที่อังกฤษจะเริ่มกระบวนการแยกตัวออกจากสหภาพยุโรป (Brexit) ขณะที่ตลาดจับตานางเทเรซา เมย์ นายกรัฐมนตรีอังกฤษ ซึ่งจะแถลงรายละเอียดเกี่ยวกับ Brexit ในวันนี้อย่างใกล้ชิด ดัชนี FTSE 100 ตลาดหุ้นลอนดอนปิดที่ 7,327.13 จุด ลดลง 10.68 จุด, -0.15%